

LĪVĀNU NOVADA PAŠVALDĪBA

Reģistrācijas Nr. 90000065595, Rīgas iela 77, Līvāni, Līvānu novads, LV – 5316

tel. 65307250, [www.livani.lv](http://www.livani.lv) e-pasts [pasts@livani.lv](mailto:pasts@livani.lv)

APSTIPRINĀTS

ar Līvānu novada pašvaldības

domes 2024.gada 25. aprīļa

sēdes protokola Nr.4

lēmumu Nr.4-18

**DARBA UZDEVUMS**

**Līvānu novada pašvaldības attīstības programmas izstrādei**

1. Izstrādāt Līvānu novada pašvaldības attīstības programmu 2026.-2032.gadam, kurā ietverts pašreizējas situācijas analīzes kopsavilkums, tendences un prognozes, izstrādāts statēģiskais ietekmes uz vidi novērtējums, noteikts rīcību kopums pašvaldības ilgtermiņa stratēģisko mērķu un prioritāšu īstenošanai un attīstības programmas īstenošanas uzraudzības kārtība.
2. Attīstības programmas izstrādes pamatojums:
   1. Pašvaldību likuma 10. panta pirmās daļas 3. punkts;
   2. Attīstības plānošanas sistēmas likuma 6.panta ceturtā daļa;
   3. Attīstības plānošanas sistēmas likuma 8.pants;
   4. Teritorijas attīstības plānošanas likuma 5.panta pirmās daļas 3.punkts;
   5. Teritorijas attīstības plānošanas likuma 12.panta 1.punkts;
   6. Ministru kabineta 2024.gada 19.janvāra noteikumi Nr.628 „Noteikumi par pašvaldību teritorijas attīstības plānošanas dokumentiem”;
   7. Ministru kabineta 2013.gada 01.jūlija noteikumi Nr.970 „Sabiedrības līdzdalības kārtība attīstības plānošanas procesā”.
3. Attīstības programmas izstrādi veikt saskaņā ar spēkā esošo Latvijas Republikas normatīvo aktu prasībām un Vides aizsardzības un reģionālās attīstības ministrijas izstrādātajiem „Metodiskiem ieteikumiem attīstības programmu izstrādei reģionālā un vietējā līmenī” un metodiskiem ieteikumiem “ANO ilgtspējīgas attīstības mērķu ieviešana pašvaldībās”.
4. Par lēmuma izpildi atbild Līvānu novada pašvaldības attīstības programmas izstrādes vadītājs – Līvānu novada pašvaldības plānošanas un attīstības nodaļas vadītājs.
5. Attīstības programmu izstrādāt, ievērojot attīstības plānošanas un reģionālās attīstības principus:
   1. ilgtspējības princips – teritorijas attīstību plāno, lai saglabātu un veidotu esošajām un nākamajām paaudzēm kvalitatīvu vidi, līdzsvarotu ekonomisko attīstību, racionālu dabas, cilvēku un materiālo resursu izmantošanu, dabas un kultūras mantojuma attīstību;
   2. pēctecības princips – attīstības programmu izstrādā, izvērtējot spēkā esošos attīstības plānošanas dokumentus un to īstenošanas praksi;
   3. vienlīdzīgu iespēju princips – nozaru un teritoriālās, kā arī privātpersonu un sabiedrības intereses tiek vērtētas kopsakarībā ar mērķi veicināt attiecīgās teritorijas ilgtspējīgu attīstību;
   4. nepārtrauktības princips – teritorijas attīstību plāno nepārtraukti, elastīgi un cikliski, uzraugot šo procesu un izvērtējot jaunāko informāciju, zināšanas, vajadzības un iespējamos risinājumus;
   5. atklātības princips – teritorijas attīstības plānošanā un dokumentu izstrādē iesaista sabiedrību un nodrošina informācijas un lēmumu pieņemšanas atklātumu;
   6. integrētas pieejas princips – ekonomiskie, kultūras, sociālie un vides aspekti tiek saskaņoti, atsevišķu nozaru intereses tiek koordinētas, teritoriju attīstības prioritātes tiek saskaņotas visos plānošanas līmeņos, sadarbība ir mērķtiecīga, un tiek novērtēta plānoto risinājumu ietekme uz apkārtējām teritorijām un vidi;
   7. daudzveidības princips – teritorijas attīstību plāno, ņemot vērā dabas, kultūrvides, cilvēku un materiālo resursu un saimnieciskās darbības daudzveidību;
   8. savstarpējās saskaņotības princips – teritorijas attīstības plānošanas dokumentus izstrādā, tos savstarpēji saskaņojot un izvērtējot citos teritorijas attīstības plānošanas dokumentos noteikto.
6. Attīstības programmas izstrādes uzdevumi:
   1. definēt Līvānu novada vidēja termiņa stratēģiskos uzstādījumus un rīcību kopumu, finanšu resursus un atbildīgos izpildītājus to īstenošanai;
   2. izvērtēt un ņemt vērā plānošanas reģiona spēkā esošos teritorijas attīstības plānošanas dokumentus, Līvānu novada teritorijas plānojumu un to vietējo pašvaldību spēkā esošus teritorijas attīstības plānošanas dokumentus, ar kurām robežojas Līvānu novada pašvaldība;
   3. izstrādājot attīstības programmu, apzināt un ņemt vērā iepriekš izstrādātos Līvānu novada plānošanas dokumentus, jau uzsāktos un ieplānotos infrastruktūras projektus;
   4. nodrošināt sabiedrības pārstāvju līdzdalību attīstības programmas izstrādē, veicot iedzīvotāju viedokļu apzināšanu, iesaistot darba grupās un sabiedriskajās apspriedēs, atbilstoši Ministru kabineta 2013.gada 01.jūlija noteikumos Nr. 970 „Sabiedrības līdzdalības kārtība attīstības plānošanas procesā” noteiktajam.
   5. Izstrādāt stratēģiskā ietekmes uz vidi novērtējumu, ja saskaņā ar Valsts vides dienesta reģionālās pārvaldes lēmumu tas ir nepieciešams.
7. Attīstības programmas izstrādes process un izpildes termiņi:

|  |  |  |
| --- | --- | --- |
| **Nr.**  **p.k.** | **Pasākums** | **Termiņš** |
| **1.** | **Sagatavošanās Attīstības programmas izstrādei** | 2024.gada aprīlis-septembris |
| 1.1. | Līvānu novada domes lēmums par Līvānu novada attīstības programmas izstrādes uzsākšanu | 2024.gada aprīlis |
| 1.2. | Lēmuma par Attīstības programmas izstrādes uzsākšanu publicēšana TAPIS, pašvaldības interneta vietnē [www.livani.lv](http://www.livani.lv) un vietējā informatīvajā izdevumā “Līvānu novada vēstis”. | 2024.gada aprīlis -maijs |
| 1.3. | Attīstības programmas izstrādes darba plāna un sabiedrības līdzdalības plāna izstrāde, interešu grupu un viedokļu līderu identificēšana.  Attīstības programmas izstrādes un sabiedrības līdzdalības plāna apspriešana vadības grupā. | 2024.gada aprīlis - maijs |
| 1.4. | Paziņojuma par sabiedrības līdzdalību sagatavošana un publicēšana pašvaldības interneta vietnē [www.livani.lv](http://www.livani.lv) un vietējā informatīvajā izdevumā “Līvānu novada vēstis” | 2024.gada jūnijs-jūlijs |
| 1.5. | Ar attīstības programmu saistītu augstāka un līdzīga līmeņa dokumentu analīze (t.sk. konsultācijas ar plānošanas reģionu un kaimiņu pašvaldībām). | 2024.gada jūlijs- augusts |
| 1.6. | Tematisko darba grupu organizēšana, piesaistot attiecīgo nozaru speciālistus un viedokļu līderus, rezultātu apkopošana. | 2024.gada septembris |
| **2.** | **Stratēģiskais ietekmes uz vidi novērtējums** | **2024.gada maijs - jūnijs** |
| 2.1. | Uzsākot attīstības programmas izstrādi ir jāveic konsultācijas ar attiecīgo Valsts vides dienesta reģionālo vides pārvaldi, kā arī ar Dabas aizsardzības pārvaldi un Veselības inspekciju par attīstības programmas īstenošanas iespējamo ietekmi uz vidi un cilvēku veselību, kā arī par stratēģiskā ietekmes uz vidi novērtējuma nepieciešamību. Iesniegums Vides pārraudzības valsts birojam stratēģiskā ietekmes uz vidi novērtējuma nepieciešamības izvērtēšanai. | 2024.gada maijs- jūnijs |
| **3.** | **Attīstības programmas 1.redakcijas un vide pārskata 1.redakcijas izstrāde** | **2024.gada maijs-decembris** |
| 3.1. | Attīstības programmas 1.redakcijas projekta izstrāde:  **1.posms** – **pašreizējās situācijas analīze (situācijas apzināšana)**  Pašreizējās situācijas analīze tiek veidota kā atsevišķa sadaļa, kas parāda Līvānu novada pašvaldības pašreizējo situāciju un raksturo teritorijas rīcībā esošos resursus.  **2.posms** **– stratēģiskās daļas izstrāde**  Šajā posmā, ņemot vērā pašreizējās situācijas analīzes rezultātus pašvaldības definētās ilgtermiņa prioritātes, ir jāformulē pašvaldības vidēja termiņa prioritātes, rīcības virzieni un uzdevumi.  **3.posms – rīcības plāna un investīciju plāna** **izstrāde**  Šis posms ir saistīts ar konkrētu rīcību noteikšanu, nosakot izpildītājus un finanšu resursus (kontekstā ar ikgadējo pašvaldības budžetu).  **4.posms – īstenošanas uzraudzības kārtības izstrāde** Attīstības programmas īstenošanas uzraudzības kārtība tiek izstrādāta ar mērķi radīt ietvaru, kas nodrošina iespēju izvērtēt pašvaldības attīstību, kā arī attīstības programmas īstenošanas gaitā sasniegto atbilstoši noteiktajiem uzraudzības rādītājiem | 2024.gada maijs –decembris |
| 3.2. | Vides pārskata 1.redakcijas izstrāde, ja saskaņā ar Valsts vides dienesta reģionālās pārvaldes lēmumu, tas ir nepieciešams. | 2024.gada maijs –decembris |
| 3.3. | Regulāra attīstības programmas projekta izskatīšana vadības grupā, to precizējot un novēršot potenciālās pretrunas. | 2024.gada maijs –decembris |
| **4.** | **Publiskā apspriešana un saskaņošana** | **2025.gada janvāris - jūnijs** |
| 4.1. | Līvānu novada domes lēmums par Līvānu novada attīstības programmas un vides pārskata projekta nodošanu publiskajai apspriešanai, un attīstības programmas projekta nodošanu plānošanas reģionam, un vides pārskata projekta nodošanu Vides pārraudzības valsts birojam atzinuma saņemšanai. | 2025.gada janvāris |
| 4.2. | Domes lēmuma, attīstības programmas 1.redakcijas un vides pārskata 1.redakcijas publicēšana TAPIS, pašvaldības interneta vietnē [www.livani.lv](http://www.livani.lv) un vietējā informatīvajā izdevumā “Līvānu novada vēstis”  Paziņojuma par attīstības programmas 1.redakcijas un vides pārskata 1.redakcijas publisko apspriešanu publicēšana pašvaldības interneta vietnē un informatīvajā izdevumā | 2025.gada janvāris-februāris |
| 4.3. | Attīstības programmas un vides pārskata projekta publiskās apspriešanas organizēšana.  Vides pārskata 1.redakcijas saskaņošana ar Vides pārraudzības valsts biroja norādījumiem. | 2025.gada februāris-marts |
| 4.4. | Publiskās apspriešanas rezultātu, t.sk. atzinumos norādīto iebildumu un priekšlikumu apkopošana. | 2025.gada aprīlis |
| 4.5. | Attīstības programmas un vides pārskata projekta publiskās apspriešanas rezultātu izvērtēšana vadības grupā, rezultātu apkopošana. | 2025.gada maijs |
| 4.6. | Attīstības programmas un vides pārskata publiskās apspriešanas kopsavilkuma izstrādāšana, kopsavilkuma publicēšana mājas lapā www.livani.lv un vietējā informatīvajā izdevumā “Līvānu novada vēstis”. | 2025.gada maijs- jūnijs |
| **5.** | **Attīstības programmas un vides pārskata** **gala redakcijas izstrāde** | **2025.gada jūnijs-oktobris** |
| 5.1. | Attīstības programmas un vides pārskata gala redakcijas izstrāde, ņemot vērā publiskās apspriešanas rezultātus un institūciju sniegtajos atzinumus norādītos iebildumus un priekšlikumus. | 2025.gada jūnijs - augusts |
| 5.2. | Līvānu novada domes lēmums par Līvānu novada pašvaldības attīstības programmas gala redakcijas apstiprināšanu, lēmuma publicēšana mājas lapā www.livani.lv un vietējā informatīvajā izdevumā “Līvānu novada vēstis”. | 2025.gada septembris |
| 5.3. | Apstiprinātās attīstības programmas un vides pārskata gala redakcijas publiskošana TAPIS, interneta vietnē www.livani.lv un vietējā informatīvajā izdevumā “Līvānu novada vēstis” iesniegšana Vides aizsardzības un reģionālās attīstības ministrijai un plānošanas reģionam. | 2025.gada septembris - oktobris |

1. Aktualizēt darba izstrādes termiņus pēc 1.redakcijas izstrādes.

Domes priekšsēdētājs Andris Vaivods